
Helburuak: 

- Etxe eta bulegoetan erabiltzen diren ordenagailuetan instalatzeko prestatutako lau 
haizagailuren abiadura kontrolatu eta ikusteko sistema bat sortzea, Xilinx-en Spartan-3 
FPGAtxipa oinarritzat duen plaka baten bitartez. 

- DSD ikasgaian VHDL deskribapen lengoaiari buruz ikusi eta ikasitakoa sistema 
konplexuago batean sakontasunean praktikan jartzea, klase-orduek ezarritako muga albo 
batera utziz. 

- Hardware itxi zehatz batekin Ian egiteko jarraitu beharreko prozedurak ezagutu eta 
barneratzea. 

- Baliabide itxiak aztertu, ezagutu eta menperatzea. 

- Menperatutako baliabideen aukeretan oinarrituz, sistema bat diseinatzea. 

- Sistema ezberdinen arteko interakziorako garatu beharreko interfazeak sortu eta 
erabiltzea. 

- Komunikazioen tentsio eta korronte balioak elementuen ahalmenarekin 
bateratzea. 

- Beharreko seinale kodifikazio prozedurak burutzea. 

- Bigarren puntuan aipatutako ikasgaiko ebaluaketa sistema jarraituan mantentzea, 
etengabeko ezagutza-jabetze prozesutik at ez geratzeko. 

Beharreko materiala: 

- Hardware-a: 

- Spartan-3E Starter Kit Board. 

- RPM sentsorea duten lau ordenagailu-haizagalu. 

- Haizagailuen elikadurarako energia-iturria, erresistentziak eta transistoreak. 

- Ordenagailu monitorea. 
- Software-a: 

-Xilinx-en ISE. 

Oinarrizko bloke-diagrama: 



Selektorsa 



1. Haizsgailua 




Sistemaren lehenengo zertzeladak: 



Diagramako koloreek adierazi bezala, sistema osoa lau azpisistematan banatu 
dezakegu: kontrola, potentzia bihurketa, motoreaketa ikusketa. Lehenengoa eta 

azkenekoa guk VHDL bidez deskribatu beharrekoak lirateke. Potentzia bihurketa, aldiz, 
hardware bidez egingo beharko dugu. Jarrian banan banan aurkeztuko ditugu: 

Kontrola 

Haizagailu mota honen motoreak normalean 5-1 2v artean funtzionatzen dutenez, 
zortzi elikadura tarte sortuko ditugu, volt bakarrekoa bakoitza. Hau da, motore bakoitza 5, 
6, 7, 8, 9, 10, 11 eta 12 volt-ekin elikatzeko aukera izango dugu. Zortzi tarteetako zeinetan 
gauden jakiteko, erregistroak erabiliko ditugu, bat haizagailu bakoitzeko. Erregistro hauek 
up/down motakoak izango dira. Balio batetik bestera aldatzeko bi pultsadore erabiliko 
ditugu. Nahiz eta diagraman ez agertu, gehitzeko edo batzeko pultsadoreen araberako 
agindua erregistroaren hurrengo egoerako logikaren barruan izango genuke. 

Erregistro bakoitzeko bi pultsadore erabili behar ez izateko, enable sarrera izango 
dute eta multiplexore baton bitartez kontrolatuko ditugu. Era honetan, up/down 
pultsadoreak sakatzean, agindua haizagailu bakar batean izango du eragina. 

Aldi berean, eta multiplexore horren sarrerako bit parea eskuz sartu behar ez 
izateko, hirugarren pultsadore baton aginduak gogoratuko dituen beste erregistro bat 
jarriko dugu. Honen irteera, aurrekoenak ez bezala, bi bitekoa izango da, hau da, lau balio 
ezberdin hartuko ditu. 

Laburbilduz, pultsadore batekzein haizagailurekin fanean ah garen aukeratzea 
ahalbidetuko du. Beste bi pultsadorek, aktiboa dagoen haizagailuaren erregistroko balioa 
aldatzeko aukera emango digute. 

Aipatutako pultsadoreak hautatzeko orduan, bi aukera izango ditugu. Lehenengoa, 
erabiliko dugun plakan integratuta daudenak erabiltzea litzateke. "Push-Button Switches" 
dute izena eta "Spartan-3E Starter Kit Board User Guide" dokumentuko 16. orrialdean 
aurkitu ditzakegu ezaugarhak. 

Baliteke aurkezpena egiteko pultsadoreak ordenagailu-kutxaren aurreko aldean 
jartzea ikusgarriagoa izatea. Proiektuaren atal nagusiak bukatu ostean, aurrerago 
aurkeztuko dugun potentzia bihurketarako plakan integratu eta bertara aginduak 
bidaltzeko erabiliko ditugun datu bide berdinen bitartez seinaleak FPGA-ra eramateko 
aukera izango genuke, nahi izatekotan. 

Potentzia bihurketa 

Erabiliko ditugun haizagailuen motoreen tentsio izendatua 12 v-koa dugu, eta 
potentzia izendatua 1-2 w-koa. Spartan-3 txipa duen plakak ez du horrelako balioak behar 
dituzten elementuak elikatzeko aukera. Beraz, hardware bidez, jasotako seinaleen 
potentzia handituko duen plaka bat egingo dugu. Plaka honek ez du kontrol lanik burutuko, 
jasotako seinaleak anplifikatu baizik. 

Oinarrizko plakaren elikadura, dituen eskaerak kontuan izanik, ez da haizagailuak 
elikatzeko nahikoa. Beraz, bihurketa atala beste energia-iturri batekin elikatuko dugu. 

Ordenagailu bateko elementuak kontrolatzeko sistema sortzen ari garela kontuan izanik, 
bertako iturria erabili dezakegu motoreak eiikatzeko. Produktu hauek izan ohi dituzten 
ezaugarriei begiratuta, ez dugu potentzia arazorik izango. 

FPGA-ren, hau da, guk deskribatutako sistemaren irteerak, plaka honetara 
helarazteko, Spartan-3E Starter Kit Board-ak duen 100 pineko konektorea erablliko dugu - 
gidako 113. orr.-. Konektore nahiko arrunta dugu -beraz, ez da zaila izango konexioak 
burutzeko beharreko elementuak aurkitzea- eta behar baino pin gehiago ditu. Aipatutako 
plakan badaude beste zenbait konektore, baina pin kopuru txikiagoa dute, eta ziur asko ez 
dira nahikoa izango. 

Motoreak 

Atal honetan, berez, guk ez dugu zer egiterik, haizagailuak datozen bezala erabiliko 
baititugu. Konexioei buruzko pare bat aipamen baino ez ditugu egingo: 

Aide batetik, VGA ikusketa aukerakfuntziona ditzaten ezinbestekoa izango dugu 
haizagailuek RPM seinalea izatea, hau da, konektoreak elikadurarako (Vcc eta GND) 
kableez gain hirugarren kablea izatea. Aipatutako VGA sistemak abiadura aurkeztuko du, 
eta horretarako sentsore honen seinalea jaso beharra dugu. Egongo ez balitz, 
erregulatzeko arazorik ez litzateke egongo, baina ikusketa galduko genuke. 

Vcc eta GND konexioak potentzia bihurketa atalera konektatua egongo dira, 
zuzenean. Konexioa burutzeko, eta haizagailuak aldatu behar ez izateko, hiru pinetako 
konektoreak erabiliko ditugu. Emeak haizagailuetan egongo dira, eta arrak plakan jarriko 
ditugu. Bide batez, konektoreak plakan eta plaka FPGA-ra konektatuta daudela 
aprobetxatuz, bertatik pasaraziko dugu RPM seinalea. 

Ikusketa 

Ikusketa sistema hau bi ataletan banatuko dugu. Aide batetik LCD pantaila erabiliko 
dugu -gidako 41 . orr.-, eta bestetik VGA irteera -gidako 53. orr.-, ordenagailurako edozein 
monitore konektatzeko. 

Drain arte aztertu gabe dugu bi elementu hauen funtzionamendua. Hori dela eta, 
aurkeztu nahi ditugunak baino ezin ditugu aipatu, azalpen zehatza dokumentu honen 
hurrengo bertsioetarako utziz. 

LCD pantailan aldatzen ari garen haizagailuaren zenbaki eta dagokion eskala 
balioa barra bidez adieraziko ditugu. Horregatik, bost erregistroen irteerak ditu sarreran. 

VGA irteerak, aldiz, lau haizagailuen abiaduraren grafiko historikoa aurkeztuko du. 
Funtzionaltasun hau inplementatzea oso zaila balitz, LCD pantailan aurkeztutako 
informazio beraz aurkeztuko genuke, baina baliabide honek eskaintzen dizkigun 
hobekuntza grafikoez baliatuz. 



